**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

31.03.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Ա. Հոբոսյանս ուսումնասիրելով 12.05.2015թ. հարուցված 01/06-3027/15 կատարողական վարույթի նյութերը.

Պ Ա Ր Զ Ե Ց Ի

ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 24.03.2015թ. տրված թիվ ԵԱԴԴ 0001/16/13 կատարողական թերթի համաձայն պետք է` Իրանի Իսլամական Հանրապետության Թեհրանի Շահիդ Մոֆաթթահի անվան դատական համալիրի Գործ No723/214/83՝ 18 նոյեմբերի 1987թվականի /18 նոյեմբերի 2007թ./ Թեհրանի թիվ 214 մասնաճյուղի թիվ 780 որոշումը ճանաչել Հայաստանի Հանրապետությունում և թույլատրել դրա հարկադիր կատարումը.

«Համաձայն պր. Խանդադաշ Ղիասվանդի ընդդեմ պր. Սամադ Ռեզաեի ներկայացրած բողոքի, միջնորդություն ներկայացրած անձը պահանջում է գանձել 12.500 ԱՄՆ դոլարի չափով գումար՝ փոխանակված 115.000.000 Իռ արժեքով՝ ներառյալ չմարված պարքը, որը պետք է վճարի նշված պատասխանողը...»

Պարտապանից բռնագանձել նաև բռնագանձման ենթակա գումարի 5 տոկոս որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Սամադ Ռեզաեի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 12.05.2015թ. հարուցված 01/06-3027/15 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ա.Հոբոսյան